A)

Iż-żona ta’ produzzjoni tal-għeneb li minnu jsiru l-inbejjed “Conegliano Valdobbiadene - Prosecco” imsemmija fl-Artikolu 1(1), tinkludi t-territorju tal-għoljiet tal-muniċipalitajiet ta’: Conegliano - San Vendemiano - Colle Umberto - Vittorio Veneto – Tarzo - Cison di Valmarino - San Pietro di Feletto - Refrontolo - Susegana - Pieve di Soligo - Farra di Soligo -- Follina - Miane – Vidor - Valdobbiadene. B’mod partikolari din iż-żona hija demarkata kif ġej: il-punt tat-tluq għad-deskrizzjoni tal-fruntieri huwa l-lokalità ta’ Fornace (altitudni ta’ 175) li tinsab madwar tliet kilometri ’l bogħod minn Valdobbiadene lejn il-Punent, fejn il-fruntiera amministrattiva bejn il-muniċipalitajiet ta’ Valdobbiadene u Segusino tingħaqad mat-triq ta’ Valdobbiadene-Segusino. Imbagħad issegwi l-fruntiera amministrattiva bejn dawn il-muniċipalitajiet sa Col Antich, fejn tiltaqa’ mal-kurva fl-altitudni ta’ 500, u ssegwiha sa Ca’ Pardolin, fil-viċinanzi ta’ Combai, minn hawn titlaq mill-altitudni ta’ 500 u tkompli fil-mogħdija li twassal sal-pjazza tal-villaġġ, l-ewwel billi tgħaddi minn via Cimavilla u wara minn via Trieste. Minn hawn, waqt li ssegwi t-triq li twassal sal-knisja, il-fruntiera tasal sal-fabbrika tal-ġobon Duel, imbagħad, waqt li ssegwi l-quċċata tal-għolja, taqsam it-triq Miane-Campea, titla’ l-muntanja Tenade u, filwaqt li tkompli ssegwi l-quċċata tal-għolja, tasal fil-lokalità ta’ Tre Ponti tul it-triq Follina-Pieve f’Soligo. Wara li taqsam din it-triq, il-fruntiera titla’ l-għolja ta’ Croda di Zuel u waqt li timxi tul il-quċċata tagħha tgħaddi minn fuq il-knisja żgħira ta’ S. Lucia f’altitudni ta’ 356 ’il fuq minn “Zuel di là”, u ’l fuq minn Resera; il-fruntiera mbagħad tkompli tul it-triq Resera-Tarzo sa salib it-toroq mat-triq RevineTarzo. Mis-salib it-toroq imsemmi hawn fuq, il-fruntiera, li tkompli għaddejja f’din it-triq, tasal f’Tarzo u wara f’Corbanese sal-intersezzjoni mat-triq Refrontolo-Cozzuolo, fil-lokalità ta’ Ponte Maset, fejn issegwi l-fruntiera bejn il-muniċipalità ta’ Tarzo u ta’ Vittorio Veneto sakemm tasal sat-triq sekondarja magħrufa bħala “dei Piai” u tal-Perdonanze, issegwi din it-triq sa salib it-toroq max-xmara Cervada, tinżel tul iċ-Cervada sa salib it-toroq mat-triq Cozzuolo-Vittorio Veneto, tkompli lejn din il-belt sa salib it-toroq mat-triq li minn Conegliano twassal għaċ-ċentru ta’ Vittorio Veneto; imbagħad tinżel lejn Conegliano sa S. Giacomo di Veglia u minn hawn taqbad id-direzzjoni lejn S. Martino di Colle Umberto. Wara l-villaġġ ta’ Campion iddur fuq il-lemin fit-triq muniċipali ta’ S. Martino u tasal Colle Umberto biex tinżel fl-awtostrada Nru 51 (magħrufa wkoll bħala ta’ Alemagna), fil-pedaġġ nru 5 u minn hawn tkompli lejn Conegliano. F’salib it-toroq Gai wara li tkun għaddiet l-intersezzjoni mal-Pontebbana jew l-awtostrada 13, il-fruntiera ssegwi t-triq periferali tal-belt ta’ Conegliano biex terġa’ tidħol fl-istess awtostrada 13 fil-lokalità ta’ Ferrera. Minn din l-inserzjoni l-fruntiera tasal Susegana biex immedjatament wara l-villaġġ iddur lejn il-Punent tul it-triq li twassal għal Colfosco, imsejħa wkoll strada della Barca. Minn Colfosco, waqt li ssegwi t-triq “Mercatelli”, il-fruntiera tkompli sa salib it-toroq għal “Falze” biex tilwi u tasal sa Pieve di Soligo tul it-triq il-qadima (Ponte Priula - Pieve di Soligo u li twassal sa via Chisini). Wara li taqsam iċ-ċentru urban, il-fruntiera, waqt li ssegwi t-triq Schiratti, tasal f’Soligo biex iddur lejn ix-xellug u tkompli tul it-triq prinċipali Soligo - Ponte di Vidor waqt li taqsam Farra di Soligo, Col S. Martino, Colbertaldo, Vidor, tasal Ponte di Vidor, u ddur lejn ix-xellug biex tasal f’Bigolino. Minn Bigolino il-fruntiera tħalli t-triq li twassal għal Valdobbiadene biex, waqt li ddur fuq ix-xellug u ssegwi t-triq muniċipali tal-impjant tal-elettriku ENEL, tasal fil-villaġġ ta’ Villanova sakemm taqsam ix-xmara La Roggia. Issegwi din ix-xmara sal-blata alluvjonali li tiddomina fuq il-Piave, timxi mat-tarf tal-blata (ara l-mappa reġjonali mehmuża “Definizzjoni tal-limiti tal-blata alluvjonali”) biex titla’ fit-triq Valdobbiadene-Segusino, fejn il-kappella ta’ S. Giovanni, wara S. Vito; minn hawn, waqt li tgħaddi tul it-triq prinċipali Valdobbiadene-Segusino, terġa’ tmiss il-lokalità ta’ Fornace biex b’hekk tagħlaq il-perimetru taż-żona demarkata.